क्रांतिकारी हर वर्ग में आदरणीय
ऊधम सिंह ने लिया था जलियांवाला बाग का बदला
देश को आजाद कराने में स्वतंत्रता सेनानियों ने अपना सब कुछ न्यौछावर कर दिया। यदि क्रांतिकारी नहीं होते तो देश को आजाद कराने में ओर समय लगता। ऐसा वीर क्रांतिकारी किसी एक कौम के नहीं, बल्कि समाज के हर वर्ग के आदरणीय हैं। ऐसे क्रांतिकारियों के जन्मोत्सव मनाने की समाज के हर वर्ग की सांझी जिम्मेदारी है। यह बात केंद्रीय ग्रामीण विकास मंत्री बीरेंद्र सिंह ने कही। वे शनिवार को कांबोज धर्मशाला में महान क्रांतिकारी शहीद ऊधम सिंह के 116वें जन्म दिवस के अवसर पर आयोजित कार्यक्रम में उपस्थित भारी भीड़ को संबोधित कर रहे थे।
केंद्रीय मंत्री ने कहा कि ऐसे महापुरुषों को हमेशा याद रखने की जरूरत है, जिन्होंने देश के लिए अपना सब कुछ दांव पर लगा दिया। ऐसे महापुरुषों का साहित्य भी अपने घरों में होना चाहिए ताकि भावी पीढ़ी इनसे प्रेरणा लेकर देशभक्ति और समाजसेवा के जज्बे को कार्यरूप में परिणत करके एक नया संदेश देने का काम कर सके। देश की आजादी एक बहुत बड़ा संघर्ष था और इस संघर्ष की पहली चिंगारी हरियाणा के अंबाला से ही उठी थी। हरियाणा शुरू से ही वीरों की भूमि रही है।
हॉलका किया शिलान्यास
इससेपूर्व केंद्रीय मंत्री ने कांबोज धर्मशाला में शहीद उधम सिंह के नाम से एक हॉल का शिलान्यास किया। उन्होंने हॉल के निर्माण के लिए 11 लाख रुपए देने की घोषणा भी की। इस मौके पर मुख्य संसदीय सचिव बख्शीश सिंह विर्क ने कहा कि शहीद उधम सिंह ने केवल एक कौम के लिए ही नहीं, बल्कि पूरे देश के लिए कुर्बानी दी है। कांबोज धर्मशाला के अध्यक्ष रामधन कांबोज ने केंद्रीय मंत्री तथा मुख्य संसदीय सचिव को स्मृति चिन्ह देकर सम्मानित किया। इस मौके पर पूर्व विधायक एवं वरिष्ठ भाजपा कार्यकर्ता रेखा राणा, राज सिंह, कांबोज सभा केे राष्ट्रीय अध्यक्ष बलबीर सिंह कांबोज, राकेश कांबोज, चौधरी रामकिशन, नरसिंह कांबोज, एडवोकेट संजीव कांबोज सहित अनेक लोग मौजूद थे।
इंद्री| शहीद ऊधम सिंह समिति हरियाणा द्वारा स्थानीय नगर पालिका कार्यालय के प्रांगण में शहीद ऊधम सिंह जयंती समारोह समिति के अध्यक्ष एमएस निर्मल की अध्यक्षता में मनाया गया। हवन-यज्ञ के उपरांत नगर पालिका प्रांगण में लगी शहीद ऊधम सिंह की प्रतिमा ऊधम सिंह चौक पर लगी प्रतिमा पर लोगों ने पुष्प माला पहनाई। इस अवसर पर खाद्य एवं आपूर्ति मंत्री कर्णदेव कांबोज ने कहा कि अमर शहीद ऊधम सिंह ऐसी महान सख्सियत थे। इस अवसर पर पूर्व मंत्री भीम सैन मेहता, पंडित धर्मपाल शांडिल्य, रणबीर गोयत, अमन विर्क, कवलजीत मढ़ान, सरदार चरण सिंह, सुनील, महेन्द्र प्रेमी, संजीव गोयल, ऋषि पाल, अश्वनी कांबोज, बलबीर कांबोज, प्रदीप कांबोज, जयपाल मुरादगढ़, शिवकुमार आदि मौजूद रहे।
करनाल. शहीदउधम सिंह की जयंती पर पुष्प अर्पित करते राकेश कांबोज।
इंद्री. नगरपालिकाकार्यालय इंद्री के प्रांगण में शहीद ऊधम सिंह की प्रतिमा पर माल्यार्पण करते राज्यमंत्री कर्णदेव काम्बोज पूर्व मंत्री भीमसैन मैहता।
करनाल. शहीदउधम सिंह की जयंती पर पुष्प आर्पित करते प्रतिमा रक्षा सम्मान समिति के सदस्य।
करनाल |भारतीय आजादी आंदोलन इतिहास के महान वीर सपूत बलिदानी शहीद ऊधम सिंह की जयंती पर प्रतिमा रक्षा सम्मान समिति की ओर से समिति के मुगल कैनाल स्थित कार्यालय में जयंती समारोह का आयोजन किया गया। इस अवसर पर शहीद ऊधम सिंह के चित्र पर पुष्प मालाएं अर्पित की गई। समिति के राष्ट्रीय अध्यक्ष नरेंद्र अरोड़ा ने कहा कि शहीद ऊधम सिंह भारतीय आजादी आंदोलन के महान बलिदानी थे। उन्होंने भारत माता के माथे पर लगे जलियांवाला बाग कांड के कलंक को धोने का काम किया। ऊधम सिंह भारत की आजादी की लड़ाई में अहम योगदान करने वाले देश के महान क्रांतिकारी थे। अमर शहीद ऊधम सिंह ने 13 अप्रैल 1919 ई. को पंजाब में हुए भीषण जलियांवाला बाग हत्याकांड के उत्तरदायी माइकल ओडवायर की लंदन में गोली मारकर हत्या करके निर्दोष भारतीय लोगों की मौत का बदला लिया था।
करनाल. कांबोजधर्मशाला में शहीद ऊधम सिंह जयंती समारोह में हाल का शिलान्यास करते केंद्रीय ग्रामीण विकास मंत्री बीरेंद्र सिंह।
bho_Deva hin_Deva hin_Deva hin_Deva bho_Deva hin_Deva hin_Deva awa_Deva bho_Deva awa_Deva hin_Deva bho_Deva